ندى حاسي المعروفة ب”كيم كاردشيان الخميسات” طلعات عنصرية، وكون غير بقات سادة فمها أحسن ليها. البارح مالقات مايدار ناضت دوات على الكوميدي باسو، وهي توصفو بوجه الغوريلا. السيدة كعات حيت باسو كتب تدوينة في الستوري على صفحتو كيدوي فيها على بنادم لي عندو مليون متابع ومكيدير والو في الحياة، هي اعتبرات الهضرة عليها وناضت كتسب. وقالت ليه في بوسط عنصري: “سير للحمام حك عظامك مزياااان تولي بيض وتجيب مليون”. بنت الخميسات مقادراش على الصداع، ناضو ليها الفنانات اللي تضامنو مع باسو، وحتى الكَروبات فمواقع التواصل الاجتماعي، حيت ماقبلوش الكلام لي قالت عليه، وناضت حرب ديال السينيال على الكونط ديالها. حاسي خافت الكونط يطير، وهي تحيدو بمرة، منها تبعد من الصداع ومنها تحافظ عليه. 
لي ماقادرش على العرا مايتلاحش ليه. ندى حاسي طلعات عنصرية ووصفات باسو ب”وجه الغوريلا”.. ومقداتش على صداع وهي تهرب – صور